Document ID: 32006D0533

32006D0533
L 212/19
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 28 юли 2006 година
относно определени защитни мерки във връзка с високопатогенната инфлуенца по птиците в Хърватия
(нотифицирано под номер C(2006) 3352)
(текст от значение за ЕИП)
(2006/533/EO)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/496/ЕИО на Съвета от 15 юли 1991 г. относно определяне на принципите на организация на ветеринарните проверки на животни, въведени в Общността от трети страни, и за изменение на Директиви 89/662/ЕИО, 90/425/ЕИО и 90/675/ЕИО (1), и по-специално, член 18, параграфи 1, 3 и 7 от нея,
като взе предвид Директива 97/78/ЕО на Съвета от 18 декември 1997 г. за определяне на принципите, които регулират организацията на ветеринарните проверки на продуктите, въведени в Общността от трети страни (2), и по-специално, член 22, параграфи 1, 5 и 6 от нея,
като има предвид, че:
(1)
Инфлуенцата по птиците е инфекциозно вирусно заболяване, засягащо домашните и други видове птици и причиняващо смърт и разстройства в организмите, които бързо могат да приемат епизоотични пропорции, поради което тя се счита за сериозна заплаха за здравето на животните и хората. Тази болест би могла да намали съществено и рязко печалбите на птицевъдни стопанства. Съществува риск от това агентът на болестта да бъде внесен чрез каналите на международната търговия при живите домашни птици и продуктите, добивани от тях.
(2)
След избухване на инфлуенца по птиците, причинена от високопатогенния вирусен щам H5N1 в югоизточна Азия в началото на месец декември 2003 г., Комисията прие серия от защитни мерки във връзка с инфлуенцата по птиците. Тези мерки обхванаха Решение 2005/758/ЕО на Комисията от 27 октомври 2005 г. относно определени защитни мерки във връзка с подозренията за високопатогена инфлуенца по птиците в Хърватия и за отмяна на Решение 2005/749/ЕО (3). Посоченото решение предвижда държавите-членки да отложат вноса на живи домашни птици, птици от щраусовия вид, дивеч от ферми и див пернат дивеч, отглеждан във ферми, както и на определени живи птици, включително на птици домашни любимци и яйца за люпене от тези видове заедно с определени продукти от птици, които се внасят от определени части от Хърватия.
(3)
Хърватия нотифицира Комисията, че компетентните органи в тази страна понастоящем прилагат защитни мерки, които са еквивалентни на мерките, прилагани от компетентните органи в държавите-членки, според предвиденото в Решение 2006/115/ЕО на Комисията от 17 февруари 2006 г. относно определени защитни мерки във връзка с високопатогенната инфлуенца по дивите птици в Общността и за отмяна на Решения 2006/86/ЕО, 2006/90/ЕО, 2006/91/ЕО, 2006/94/ЕО, 2006/104/ЕО и 2006/105/ЕО (4).
(4)
В допълнение на това, Хърватия нотифицира Комисията, че страната незабавно ще я нотифицира относно всякакви допълнителни промени, свързани с ветеринарно-санитарния статус в Хърватия, включително и по-специално за всички по-нататъшни избухвания на инфлуенца по птиците, които могат да настъпят при дивите птици. Комисията ще информира незабавно държавите-членки и ще придвижи всяка получена информация от хърватските органи до тях.
(5)
В светлината на тези защитни мерки, които се прилагат от компетентните органи в Хърватия, и ангажимента, поет от тази страна незабавно за нотифицира Комисията относно всякакви бъдещи промени в здравния и статус във връзка с инфлуенцата по птиците, защитните мерки, приложими за законодателството на Общността относно избухвания на инфлуенца в Хърватия, следва да бъдат изменени, за да разрешат вноса от тези части на Хърватия, за които компетентният орган на страната не е установил еквивалентни защитни мерки, както е предвидено в Решение 2006/115/ЕО, след потвърждение на инфлуенца по птиците, причинена от високопатогенния вирусен щам H5N1 при дивите птици.
(6)
Решение на Комисията 2005/432/ЕО от 3 юни 2005 г. за определяне на ветеринарно-санитарни и здравни изисквания и образци на сертификати за внос от трети страни на месни продукти за консумация от човека и за отмяна на Решения 97/41/ЕО, 97/221/ЕО и 97/222/ЕО (5) определя списък с имена на трети страни или на части от техните територии, от които е разрешен вноса в Общността на месни продукти. Това решение определя режимите за обработка на месни продукти, които се считат за ефективни при инактивирането на определени патогени. За да бъде предотвратен риска от предаване на болестта чрез продукти, е необходимо да се прилага подходяща обработка, в зависимост от ветеринарно-санитарния статус на държавата по произход и на вида птици, от които е получен продуктът. В тази връзка се счита за подходящо внесените месни продукти от див пернат дивеч, с произход от Хърватия, които са били обработени при температура не по-ниска от 70 °С, да продължат да имат разрешение да бъдат внасяни в Общността.
(7)
При дадената епидемиологична обстановка в Хърватия и съседните на нея страни, както и предвид риска от инфлуенца по птиците, който все още съществува, защитните мерки, предвидени в настоящото решение, следва да се прилагат до 31 декември 2006 г.
(8)
Поради причини, свързани с яснота и последователност на законодателството в Общността, Решение 2005/758/ЕО следва да бъде отменено и заменено от настоящото решение.
(9)
Мерките, предвидени с настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Държавите-членки следва да отложат вноса от тази част от територията на Хърватия, която е посочена в приложението към настоящото решение, на следните:
а)
живи домашни птици, птици от щраусовия вид, дивеч от ферми и див пернат дивеч, отглеждан във ферми, живи птици, различни от домашните, както е определено в член 1, трето тире от Решение 2000/666/ЕО на Комисията (6), включително птици, придружаващи техните собственици (птици домашни любимци) и яйца за люпене от тези видове;
б)
прясно месо от див пернат дивеч;
в)
месни заготовки и месни продукти, съдържащи месо от див пернат дивеч;
г)
сурова храна за домашни любимци и необработен фуражен материал, съдържащ всякакви части от див пернат дивеч; и
д)
необработени дивечови трофеи от всякакви птици;
Член 2
Чрез дерогация от буква в) от член 1 държавите-членки следва да разрешат вноса на месни заготовки и месни продукти, съдържащи месо от див пернат дивеч, при условие че месото е преминало поне една от специфичните обработки, посочени в точки Б, В и Г от част 4 на приложение II към Решение 2005/432/ЕО.
Член 3
Държавите-членки следва незабавно да вземат мерки, за да бъдат спазени изискванията, посочени в настоящото решение, както и да публикуват съдържанието на тези мерки. Държавите следва незабавно да информират Комисията за тези свои действия.
Член 4
Решение 2005/758/ЕО се отменя.
Член 5
Настоящото решение следва да се прилага до 31 декември 2006 г.
Член 6
Адресати на настоящото решение са държавите-членки.
Съставено в Брюксел на 28 юли 2006 година.

Labels: 17
0
3
6
18